Ричард Невил, гроф од Ворика (Норич, 22. новембар 1428- Барнет, 14. април 1471) је био гроф од Ворика. Био је син Ричарда Невила, 5. грофа од Солсберија и Алисе Монтакјут, 5. грофице од Солсберија. Гроф од Ворика је био најбогатији и најмоћнији енглески лорд у своје време, са политичким везама које су ишле ван граница Енглеске. Био је један од вођа у Ратовима ружа, прво на страни династије Јорк, а касније је прешао на страну Ланкастера. Имао је главну улогу у збацивању двојица краљева, због чега је касније добио надимак "Краљотворац".